text: Festivalen der nægter at dø - og skaber stjerner
  02 august 2014 kl. 14.27
  Mosstock Festival er Danmarks største musikfestival for amatører. Men festivalen har et anstrengt forhold til økonomi.
  De seneste år har non-profit nemlig kæmpet med underskud på driften. Festivalgæsterne er udeblevet, på trods af at festivalen gennem årene har præsenteret flere navne inden de blev store.
  Således har navne som Marie Frank og Saybia spillet der, inden deres store folkelige gennembrud. Og Dansk Melodi Grand Prix har også taget for sig af Mosstock-artister.
  I 2006 spillede Tim Schou med resten af sit band på festivalen. Det band kom senere til at hedde A Friend in London, og vandt melodi grand prix?et i 2011. I 2010 spillede Emmelie de Forest på festivalen. Hun vandt Eurovisionens Melodi Grand Prix i 2013.
  Læs mere om festivalen her:
  Om Mosstock Festival:
  Festivalen er den største festival for amatørbands og -solister. Den blev startet af Niels Godrum i 1971, samme år som Roskilde Festival. Ideen kom efter at Niels Godrum havde været i biografen og set filmen om den legendariske Woodstock Festival. Herefter tænkte han at han ville lave en rockfestival. Med placeringen op af Mossø gav navnet næsten sig selv.Niels Godrum er stadig formand for festivalen den dag i dag.
  
  